Agu Kask
Agu Kask (22. november 1906 Vana-Tänassilma vald, Viljandimaa – 24. juuli 1977 Stockholm) oli eesti prosaist. Ta õppis Viljandis. Töötas ajakirjanikuna Tallinnas Päevalehe toimetuses ja Riigi Ringhäälingus. Teise maailmasõja ajal oli ta sõjakirjasaatjana idarindel. 1944. aastast elas ta sõjapõgenikuna Saksamaal, 1950. aastast aga Rootsis – algul Olofströmis, hiljem Stockholmis.